cyanic-selkie/wikianc huggingface dataset:
Gardino Senasis tiltas
Istorija
Per I pasaulinį karą, 1915 m., tiltą susprogdino atsitraukianti Rusijos kariuomenė, nors vokiečiai bandė sutrukdyti. Vokiečių okupuotame Gardine šalia sugriauto tilto buvo įrengta pontonų perkėla. Vėliau, miestui tapus Lenkijos dalimi, vėl iškilo naujo tilto statybos klausimas. 1922 m. vietoje sugriautojo pagal nežinomo karo inžinieriaus projektą pastatytas naujas pastovus tiltas, bet jis neatlaikė ledonešio.
Tarpukaryje, 1935 m., Senasis tiltas, vadovaujant inžinieriui B. Perockiui, buvo atstatytas. 1944 m. fašistinė Vokietijos kariuomenė, spaudžiama Raudonosios Armijos, tiltą taip pat susprogdino. Tiltas Gardine, sujungęs šiandienines Mostovaja ir Gornovych gatves, atstatytas 1949 m. spalio 30 d. Iki 1971 m. šiuo tiltu vyko pagrindinis transporto srautas, kol nebuvo pastatytas kitas miesto tiltas tarp Popovičiaus ir Vesenniaja gatvių.
2008 m. tiltas buvo uždarytas rekonstrukcijai. Atnaujintas tiltas gali praleisti 3000 transporto priemonių per val. srautą.
Ajudagas
Ajudagas (, 'lokio kalnas') – kalnų masyvas ir kyšulys pietinėje Krymo pusiasalio dalyje, pakrantėje tarp Jaltos ir Aluštos. Išsikišęs į Juodąją jūrą 3 km. Aukštis iki 577 m.
Ajudagas yra tipinis intruzinio masyvo (lakolito) pavyzdys. Apaugęs subtropiniais krūmynais ir miškais (ąžuolai, skroblai, kadagiai, klevai, erškėčiai ir kt.).
Kalno šlaituose ir apylinkėse gausu archeologinių radinių (nuo mezolito iki osmanų laikų). Ajudago papėdėje yra Arteko kurortas.
Liuksemburgo futbolo varžybos 1940–1941 m.
Liuksemburgo futbolo varžybos 1940–1941 m.
Limeikiai
Limeikiai – kaimas Panevėžio rajono savivaldybėje, 7 km nuo Raguvos, prie Juostino upės.
Chudžandas
Chudžandas (Хуҷанд, خجند) dar vadinamas Chodžendu – miestas Tadžikistano šiaurėje, Ferganos slėnyje, prie Syrdarjos upės. Sugdo provincijos administracinis centras. 149 tūkst. gyventojų (2007 m.). Tai antras pagal dydį ir svarbą šalies miestas. Šilko, medvilnės, konservų pramonė, metalų apdirbimas. Amatai (gaminiai iš šilko, kilimų gamyba). Yra institutas, teatras, muziejus. Botanikos sodas. Svarbiausi kultūriniai objektai – viduramžių citadelė ir XVII-XVIII a. šeicho Muslechedino mečetė ir mauzoliejus.
Egėjo jūra
Egėjo jūra  – Viduržemio jūros dalis, maždaug 640 km ilgio ir 320 km pločio, pietryčių Europos jūra tarp Graikijos ir Turkijos. Kretos ir Rodo salos žymi jūros pietinę ribą. Dardanelų sąsiauris Egėjo jūrą jungia su Marmuro ir Juodąja jūromis.
Egėjo jūra – netaisyklingos formos, joje gausu salų ir salynų (Chijas, Dodekanesas, Euboja, Kikladai, Lesbas, Samas, Sporadai, Tasas), beveik visos iš kurių priklauso Graikijai. Giliausia vieta – prie Kretos rytinio kranto (apie 3540 m).
Jūroje gausu sardinių ir pinčių. Apie 1970 m. tarp Graikijos ir Turkijos buvo žymūs nesutarimai dėl naftos ir mineralinių telkinių, esančių Egėjo jūroje.
Pavadinimo kilmė
Manoma, kad pavadinimą jūrai suteikė vienas iš miestų, esančių Eubojos saloje – Egėja (Aegae). Savo ruožtu, Egėjos pavadinimas kilo nuo mitinio herojaus Egėjo, kuris buvo Tesėjo tėvas, arba nuo Egėjos, amazonių karalienės. Senovėje jūra vadinta Archipelagu, t. y. salynu.
Taip pat šis pavadinimas galėjo kilti nuo graikiško žodžio αἶγες (aiges), reiškiančio „bangas“ ar αἰγιαλός (aigialos) – „krantas“.
Bulgarų kalboje Egėjo jūra vadinama Baltąja jūra. Pagal legendą viduramžiais bulgarų jūreiviai ir pirkliai atrado, kad Egėjo jūra yra švelnesnė ir labiau tinkama keliauti, taip ją pavadino supriešinant su pavojinga Juodąja jūra.
Dumbliavabaliai
Dumbliavabaliai (Haliplidae) – vabalų (Coleoptera) šeima. Smulkūs, 2-5 mm dydžio, vandenyje gyvenantys vabalai. Minta siūliniais dumbliais, nuo to ir kilęs šeimos pavadinimas. Kūnas jų ovalinis, į galą nusmailėjęs. Skydelio nėra. Pilvelis iš 6 segmentų; 2-3 pirmieji segmentai pridengti dideliais, plokštelių išvaizdos užpakaliniais dubenėliais. Antenos 10-narės, šeriškos, plikos, prisegtos prie priekinio kaktos krašto. Priešnugarėlės pamatas per vidurį kampu išsikiša į užpakalį.
Dumbliavabaliai gyvena stovinčio ir lėtai tekančio vandens telkiniuose, dažniausiai netoli krantų, tarp įvairių vandens augalų. Plaukia pakaitomis judindami užpakalines kojas. Atmosferos oro atsargas kaupia po šlaunų dangčiais, pilvelio gale arba po antsparniais. Papildydami oro atsargas, vabalai iškiša pilvelį virš vandens. Lervos plonos, ilgos. Jos kvėpuoja vandenyje ištirpusiu deguonimi, minta tik augaliniu maistu. Lėliukėmis lervos virsta drėgname krantų smėlyje. Išsiritę vabalai į kitus vandens telkinius perskrenda naktimis.
Pasaulyje yra apie 200 dumbliavabalių rūšių. Lietuvoje aptikta 17 rūšių iš šių genčių:
Čitungviza
Čitungviza (angl. Chitungwiza) – tankiai gyvenamas miestas Zimbabvėje. Miestas yra apie 30 km į pietus nuo sostinės Hararės. Čitungviza buvo įkurtas 1978 m. sujungus tris kaimus – Seke, Zengeza ir Šv. Marys. Pilnas miesto teises mistas gavo 1981 m. ir šiuo metu yra trečias pagal dydį šalyje.
IX amžius
Devintasis mūsų eros amžius – šimto metų laikotarpis, prasidėjęs 801 metų sausio 1 dieną ir pasibaigęs 900 metų gruodžio 31 dieną.
Tūkstantmečiai: 1 tūkstantmetis pr. m. e. – 1 tūkstantmetis – 2 tūkstantmetis
Amžiai: VIII amžius – IX amžius – X amžius
Nigerija
Ribojasi su Beninu vakaruose, Čadu ir Kamerūnu rytuose, Nigeriu šiaurėje ir Atlanto vandenynu (Gvinėjos įlanka) pietuose. Nigerija užima 923 768 km², turi apie 218 mln. gyventojų ir yra didžiausia Afrikos žemyno ir šešta pagal dydį pasaulio valstybė. Sostinė Abudža, tačiau didžiausias miestas - Lagosas (taip pat antras pagal dydį Afrikos žemyne). Nigerija yra federacinė respublika, sudaryta iš 36 valstijų. Nigerija yra daugiatautė valstybė, kurioje gyvena daugiau nei 250 etninių grupių, kalbančių 500 skirtingų kalbų, besitapatinančių su įvairiomis kultūromis. Trys didžiausios etninės grupės yra hausai šiaurėje, jorubai vakaruose ir igbai rytuose. Šioms grupėms priklauso daugiau nei 60% visų šalies gyventojų. Oficiali kalba yra anglų, pasirinkta siekiant palengvinti kalbinę vienybę nacionaliniu lygiu. Nigerijos konstitucija garantuoja tikėjimo laisvę. Krikščionių ir musulmonų populiacijos panašiai pasiskirstę - Nigerija yra padalinta maždaug per pusę tarp musulmonų, gyvenančių daugiausia šiaurėje, ir krikščionių, gyvenančių daugiausia pietuose. Tradicinių religijų, kurios sutinkamos tarp kai kurių igbo ir jorubų etninių grupių, išpažinėjai sudaro mažiau nei 1%.
Nigerija yra regioninė valstybė Afrikoje ir kylanti pasaulinė galia. Nigerijos ekonomika - didžiausia Afrikoje ir 31-oji pasaulyje pagal nominalųjį BVP ir 26-oji pagal perkamosios galios paritetu apskaičiuotą BVP. Nigerija dėl didelio gyventojų skaičiaus ir ekonomikos dažnai vadinama Afrikos milžinu, o Pasaulio bankas ją laiko besivystančiąja rinka. Kita vertus, šalis vertinama prastai Žmogaus socialinės raidos indekse ir išlieka viena labiausiai korumpuotų pasaulio valstybių. Nigerija yra Afrikos Sąjungos steigėja ir daugelio tarptautinių organizacijų, įskaitant Jungtines Tautas, Tautų Sandraugą, Neprisijungimo judėjimą, Vakarų Afrikos valstybių ekonominę bendriją ir OPEC, narė.
Istorija
Apie ikikolonijinę Šiaurės Nigerijos istoriją: Sahelio civilizacija, Hausų valstybės, Kanem-Bornu
Apie ikikolonijinę Pietų Nigerijos istoriją: Benino civilizacija
Dabartinė Nigerija kaip politinis vienetas susiformavo tik XX a. pradžioje, britams sujungus į vieną vienetą keletą skirtingų protektoratų. Iki tol Nigerijos istorija buvo atskirų civilizacijų ir valstybių istorija. Šiaurės Nigerija ir Pietų Nigerija, pasižyminčios skirtingomis geografinėmis ir kultūrinėmis savybėmis, vystėsi atskirai.
Šiaurės Nigerijoje pirmajame mūsų eros tūkstantmetyje suklestėjo Sahelio civilizacija. Čia radosi daug Hausų valstybių, kurios vykdė prekybą su Šiaurės Afrika, ir tuo pačiu introdukavo islamą, kuris yra vyraujanti religija šiaurės Nigerijoje ir dabar. Į rytus nuo Hausų, dabartinėje šiaurės rytų Nigerijoje klestėjo Kanemo ir Bornu valstybės. XVIII a. šioje teritorijoje susikūrė Fulbių imperija.
Pietų Nigerijoje II mūsų eros tūkstantmetyje suklestėjo Benino civilizacija. Jos atstovai jorubai, igbai, biniai išvystė aukštą bronzos liejimo techniką ir sukūrė klestinčias teokratines valstybes. Jų kultūra buvo nešama į vakarus, į dabartinio Benino, Togo, Ganos ir Dramblio Kaulo Kranto teritorijas. Nuo XV a. Benino civilizacijos tautos aktyviai prekiavo su europiečiais, perimdamos iš jų daug technikos pasiekimų, krikščionybę ir aktyviai įsijungdamos į vergų prekybą.
Europos tautos pirmiausia kūrėsi Gvinėjos įlankos pakrantėse, todėl nuo XV a. bendravo su Benino civilizacijos tautomis. Jos statė savo fortus. Nuo XIX a., uždraudus vergų prekybą, europiečius ėmė dominti teritorijos, todėl britai čia pradėjo savo užkariavimus. Per visą XIX a. jie vieną po kitos pajungė visas Nigerijos tautas, tokiu būdu sukurdami dabartinės Nigerijos teritoriją.
1960 m. Nigerija iškovojo nepriklausomybę, tačiau jai teko sukurti bendrą šalies identitetą, kadangi dėl skirtingos istorijos atskiros tautos gana sunkiai sugyvena tarpusavyje. 1967–1970 m. Nigerijoje kilo pilietinis karas, po kurio sekė karinės diktatūros (1966–1979 m. ir 1983–1999 m.) ir demokratiškai išrinktos civilių valdomos vyriausybės. Galop 1999 m. prezidento rinkimuose buvo pasiekta stabili demokratija. 2015 m. rinkimuose pirmąkart šalies istorijoje pralaimėjo pareigas einantis šalies prezidentas.
Ypač dideli nesutarimai egzistuoja tarp šiaurės Nigerijos hausų, Pietų Nigerijos jorubų ir igbų. Pastarieji puoselėja separatistines nuotaikas ir vienu metu buvo sukūrę atskirą valstybę Biafrą.
Politinė sistema
Nigerija – federalinė respublika. Šalies galva ir vyriausybės vadovas – prezidentas. Jis renkamas visuotiniuose rinkimuose 4 metų kadencijai (gali būti perrinktas kitai kadencijai). Vykdomąją valdžią taip pat atlieka Federalinė Vykdomoji Taryba. Įstatymų leidžiamąją valdžią atlieka dviejų rūmų parlamentas. Jį sudaro Senatas (109 nariai, renkami po 3 iš kiekvienos valstijos ir 1 iš sostinės, renkami 4 metų kadencijai visuotiniuose rinkimuose) ir Atstovų Rūmai (346 nariai, renkami visuotiniuose rinkimuose 4 metų kadencijai).
Užsienio politika
Nuo pat nepriklausomybės iškovojimo 1960 m., Nigerija užsienio politikoje daugiausiai dėmesio skyrė Afrikos vienybės idėjai. Viena iš afrocentrinės užsienio politikos išimčių buvo glaudūs Nigerijos santykiai su Izraeliu XX a. septintajame dešimtmetyje. Izraelis sponsoriavo ir padėjo pastatyti Nigerijai parlamento pastatus. Nemažai išbandymų užsienio politikoje teko šaliai susivienijus po pilietinio karo. Nigerija rėmė judėjimus prieš baltųjų mažumų vyriausybes pietinėje Afrikoje, Afrikos nacionalinį kongresą, laikydamasi griežtos pozicijos apartheidinės Pietų Afrikos vyriausybės atžvilgiu. Nigerija buvo Afrikos vienybės organizacijos (dabar vadinamos Afrikos Sąjunga) steigėja. Turi didžiulę įtaką Vakarų Afrikoje ir Afrikoje apskritai.
Hipoglikemija
Hipoglikemija (cumbum) – organizmo būsena, kai gliukozės kiekis kraujyje yra per mažas. Liga pasireiškia, kai gliukozės koncentracija mažesnė negu 3,5 mmol/l.
Nigerija
Užsienio politika
Netrukus po nepriklausomybės paskelbimo, Jungtinių Tautų prašoma, Nigerija išsiuntė savo karius į Kongą, kur buvo įsiliepsnoję politiniai neramumai. Aštuntajame dešimtmetyje Nigerija taip pat rėmė keletą panafrikietiškų ir už savivaldą kovojančių judėjimų, tarp jų Angolos išsivadavimo liaudies judėjimą Angoloje, SWAPO judėjimą Namibijoje, teikė pagalbą opozicijai Mozambike ir Rodezijoje, kurios tuo metu buvo valdomos baltųjų mažumos vyriausybių. Nigerija taip pat yra Tarptautinio baudžiamojo teismo ir Tautų Sandraugos narė. Iš pastarosios buvo laikinai pašalinta 1995 m., šalį valdant Abačos režimui.
Hipoglikemija
Priežastys
Hipoglikemiją gali sukelti:
Požymiai
Hipoglikemija turi pakankamai aiškius požymius :
Nigerija
Užsienio politika
Nuo 2000 m. eksponentiškai augo Kinijos ir Nigerijos prekybiniai santykiai. Tarp 2000 ir 2016 m. dvišalė prekyba išaugo daugiau nei 10 mlrd. dolerių. Vis dėlto tai išaugo į problemą, nes į Nigeriją iš Kinijos importuojama dešimtkart daugiau nei iš Nigerijos eksportuojama į Kiniją. Dėl to Nigerijos ekonomika tampa per daug priklausoma nuo pigaus importo, kad išsilaikytų vietinė produkcija, o tai lemia Nigerijos pramonės smukimą.
Hipoglikemija
Ką daryti ištikus hipoglikemijai?
Kilus hipoglikemijai reikia skubiai ką nors suvalgyti. Jei hipoglikemija nėra stipri, galima valgyti maistą su lėtai įsisavinamais angliavandeniais (duoną ir kt). Jei reikia cukraus kiekį didinti skubiai, patariama suvalgyti kokį nors saldainį (ar išgerti stiklinę sulčių). Geriausiai būtų karamelė, tada cukraus kiekis kraujyje pakils greitai, tačiau patariama suvalgyti ir ko nors, kas skrandyje laikytųsi ilgiau.
Jei hipoglikemija paliekama ir negydoma ar nepastebima, kyla pavojus hipoglikeminei komai. Tada žmogus netenka sąmonės, dar vėliau prasideda traukuliai. Po hipoglikeminės komos pacientas dažniausiai neatsimena kelių minučių iki sąmonės netekimo. Gali sutrikti judesių koordinacija, regėjimas.
Nigerija
Užsienio politika
Lietuvos ir Nigerijos dvišaliai santykiai siekia 1992 m. lapkričio 10 d., kai Nigerija pripažino Lietuvos nepriklausomybę, nors diplomatiniai santykiai užmegzti vėliau - 2001 m. sausio 17 d.
Zaurolofas
Jis buvo gerai prisitaikęs gyventi vandenų pakrantėse. Galva išgaubta nuo plataus snukio iki kaulinės skiauterės galo viršugalvyje. Galbūt prie skiauterės buvo mėsingas nosies maišelis skirtas sustiprinti dinozauro skleidžiamą garsą. Snukio galas su snapu. Juo rausdavosi dumble, traukdavo vandens augalus, kuriuos prakošę pro snapą, trindavo plokščiais dantimis. Silpnas dubuo ir plaukiojamosios plėvės liudija, kad zaurolofai buvo nelabai judrūs ir daugiau laiko praleisdavo vandenyje. Jų kaukolėse rasta oro ertmių.
Nigerija
Užsienio politika
Dėl Rusijos agresijos prieš Ukrainą Nigerija 2022 m. vasario 24 d. paprašė perkelti šalies ambasadą iš Ukrainos į Lietuvą, į ką Lietuvos užsienio reikalų ministerija sureagavo teigiamai. Tų pačių metų birželio 21 d. Lietuvos užsienio reikalų ministras Gabrielius Landsbergis susitiko su į Lietuvą persikėlusiu Nigerijos ambasadoriumi Šinajumi Fatajumi Alege.
Hipoglikemija
Ką daryti ištikus hipoglikemijai?
Hipoglikemija gali išsivystyti ir nuo tam tikrų veiksnių. Esant dideliam karščiui gliukozės kiekis kraujyje taip pat krinta. Pvz., hipoglikemija gali ištikti ilgai mirkstant karštame vandenyje ar kaitinantis pirtyje, todėl prieš einant į pirtį patariama suvalgyti saldaus maisto.
Hipoglikeminė koma ir pagalba jai ištikus
Prasidėjus traukuliams būtina suteikti ligoniui pagalbą. Reikia pacientui suleisti gliukagono, kurį diabetikai visada turi turėti šalia. Gliukagono injekciją suleisti galima panašiai kaip ir insulino. Į hipoglikemines komas negalima atsižvelgti kaip į paprastą nualpimą, pagalbą reikia suteikti kaip įmanoma greičiau. Jei hipoglikeminė koma bus nepastebėta arba pagalba nebus suteikta laiku, žmogus gali net mirti.
Nigerija
Ginkluotosios pajėgos
thumb|Nigerijos ginkluotųjų pajėgų vėliava. Nigerijos ginkluotąsias pajėgas sudaro Nigerijos sausumos armija, Nigerijos karinis jūrų laivynas ir Nigerijos karinės oro pajėgos. Nigerijos prezidentas yra vyriausiasis ginkluotųjų pajėgų vadas, šias pareigas įgyvendinantis per Gynybos ministeriją, kuri savo ruožtu yra atsakinga už kariuomenės ir jos personalo valdymą. „Global Firepower“ duomenimis, Nigerijos ginkluotosios pajėgos yra ketvirtos pagal pajėgumus Afrikoje ir užima 35 vietą tarp visų pasaulio valstybių.
Šiandien Nigerijos ginkluotosios pajėgos susiduria su daugybe vidaus iššūkių, kurie ir toliau kenkia stabilumui Nigerijoje ir visame regione. Kai kurios iš šių grėsmių apima nuo 2009 m. liepos besitęsiančius džihadistų sukilėlių grupuotės Boko Haram veiksmus šiaurės rytų Nigerijoje. Taip pat Nigerijos ginkluotios pajėgos dalyvauja ilgalaikėje kovos su piratavimu Nigerio deltoje kampanijoje, keliančioje rimtą grėsmę gyvybiškai svarbiai šalies naftos pramonei, sudarančiai 40 % Nigerijos eksporto ir 85 % vyriausybės pajamų. Padėtį apsunkina didžiulė korupcija, silpninanti Nigerijos kariuomenės gebėjimą atremti vidaus saugumo grėsmes, nes sudaro gerąs sąlygas sukilėlių ir teroristų grupuotėms veikti.
Žygimantas Kęstutaitis
thumb|Žygimanto Kęstutaičio didysis antspaudas thumb|Paminklas Pabaisko mūšiui atminti
Žygimantas Kęstutaitis (~1365 m. Trakuose, Trakų pusiasalio pilyje – 1440 m. kovo 20 d.) – Lietuvos didysis kunigaikštis (1432–1440 m.), LDK submonarcho Kęstučio ir jo žmonos Birutės jauniausias sūnus. Taip pat 1398(?) – ~1421 m. Naugarduko, ~1421–1432 m. Starodubo kunigaikštis. Apsikrikštijęs Marienburgo pilyje gavo katalikišką Zigmanto vardą. Tautinis Žygimanto vardas, kurį jis turėjo iki krikšto, nežinomas.
Nigerija
Administracinis suskirstymas
Valstijų sąrašas: Nigerijoje yra 6 miestai su daugiau nei 1 mln. gyventojų: Lagosas, Kanas, Ibadanas, Kaduna, Port Harkortas, ir Beninas. Lagosas yra didžiausias miestas visoje Afrikoje piečiau Sacharos.
Žygimantas Kęstutaitis
Iki 1432 m. perversmo
1382-1384 m. Žygimantas buvo Jogailos kalinys. 1384 m. jis pabėgo į Vokiečių ordino, prie Nogato upės, pasistatytą Marienburgo pilį ir prisijungė prie toje pilyje įsikūrusio Vytauto. Vytautui susitaikius su Jogaila, Žygimantas tais pačiais metais grįžo į Naugarduką.
Nigerija
Geografija
thumb|250px|Zumos uola
Nigerija yra Vakarų Afrikoje, šalia Gvinėjos įlankos. Nigerijos plotas – 923 768 km² ir yra 32 iš didžiausių šalių (po Tanzanijos). Jos dydis panašus į Venesuelos, maždaug kaip du Kalifornijos plotai. Nigerija turi 4047 km sieną, kuri eina su Beninu (773 km), Nigeriu (1497 km), Čadu (87 km), Kamerūnu (1690 km), ir turi kranto liniją apie 853 km.
Nigerijos kraštovaizdis yra įvairus. Paplūdimiai, drėgnieji atogrąžų miškai, dykumos. Aukščiausias Nigerijos taškas – Čapal Vadis (2419 m).
Žygimantas Kęstutaitis
Iki 1432 m. perversmo
Dalyvavo Vorsklos ir Žalgirio mūšiuose, 1428 m. liepą – Vytauto surengtame LDK kariuomenės žygyje prieš Didijį Naugardą.
Nigerija
Geografija
Nigerijos pagrindinės upės yra Nigeris ir Benuė, kurios įteka į Nigerio deltą, vieną didžiausių pasaulio upių deltų.
Nigerija taip pat yra svarbus centras bioįvairovėje. Manoma, kad plotai, supantys Kalabarą, Kroso upę pasižymi didžiausia drugių įvairove.
Žygimantas Kęstutaitis
Karai su Švitrigaila
Po Vytauto mirties Žygimantas kurį laiką rėmė Švitrigailą jo kovoje su Lenkija, tačiau 1432 m. vasario–rugpjūčio mėn. lenkų diplomato, Sieradzės kašteliono Lauryno Zarembos agentūros buvo įtikintas dalyvauti prieš Švitrigailą nukreiptame perversme. 1432 m. naktį iš rugpjūčio 31 į rugsėjo 1 d. Žygimanto ir jo rėmėjų ginkluotiems būriams užpuolus Ašmenoje nakvojusį Švitrigailą, Žygimantas Kęstutaitis tapo nuo lenkų didikų priklausomu Lietuvos didžiuoju kunigaikščiu. 1432 m. spalio 15 d. Gardine su Jogailos įgaliotiniais sudaryta sutartimi Žygimantas pasižadėjo valdyti Lietuvą tokiomis pat sąlygomis, kokiomis ją valdė Vytautas, t. y. kaip Lietuvos „vyriausiojo kunigaikščio“ Jogailos vietininkas. Pagal Gardino sutartį po Žygimanto mirties LDK turėjo būti „grąžinta“ Jogailai ir jo įpėdiniams. Vėliau Žygimantas pasižadėjo ištikimybę Jogailai, o po jo mirties – Vladislovui Varniškiui Žygimantas patvirtino dar 4 kartus – 1433 m. sausį, 1434 m. vasarį, 1437 m. gruodį ir 1439 m. spalį.
Nigerija
Geografija
Nigerija dalijama į 3 klimato sritis: tolimuosius pietus, tolimąją šiaurę ir likusį šalies plotą. Toli pietuose yra tropinių miškų sritis, kur metinis kritulių kiekis yra nuo 60 iki 80 cm per metus. Šiaurėje yra apibrėžiama beveik dykuma panašaus klimato, kur kritulių iškrenta mažiau nei 20 cm per metus. Likusioje šalies dalyje būdinga savana, kurioje kritulių iškrenta nuo 20 iki 60 cm per metus.
Ekonomika
Nigerijos ekonomika priklausoma nuo naftos, nors yra gamtinių dujų ir mineralų (alavo, švino, cinko, asbesto, mangano, urano, boksito) telkinių. Daugiau nei trečdalis BVP sukuriama žemės ūkio sektoriuje (auginamos aliejinės palmės, sorgai, soros, medvilnė, kakavmedžiai). Naftos perdirbimo, tekstilės, maisto, automobilių, medienos apdirbimo pramonė. Svarbi ūkio šaka šalies pietuose – žvejyba. Pagrindiniai prekybos partneriai: JAV, Kinija, Brazilija, Jungtinė Karalystė, Ispanija.
Žygimantas Kęstutaitis
Karai su Švitrigaila
Minėta 1434 m. gegužės 6 d. privilegija Žygimantas LDK kunigaikščiams ir bajorams garantavo, kad jie nebus baudžiami be teismo sprendimo; ta pačia privilegija kunigaikščiams ir bajorams priklausantys valstiečiai buvo atleisti nuo dėklos prievolės.
Nigerija
Demografija
thumb|240px|Nigerijos kalbų žemėlapis
Nigerija – gausiausiai gyvenama valstybė Afrikoje. Čia gyvena daugiau kaip 170 mln. gyventojų. 51,7 % gyvena kaimuose, 48,3 % – miestuose. Šalis gyvenama tankiai: vidutinis gyventojų tankumas 145 žm./km². Tankiausiai gyvenamos pietinės valstijos, ypač Nigerio delta (Anambroje 863 žm./km², Imo 712 žm./km², Akva Ibome 554 žm./km²), rečiausiai gyvenami rytai ir šiaurės rytai (Taraboje 42 žm./km²).
Imbierutis
Imbierutis (Kaempferia) – imbierinių (Zingiberaceae) šeimos augalų gentis.
Žygimantas Kęstutaitis
Karai su Švitrigaila
1438 ar 1439 m. Žygimantas karine jėga dar parėmė Švitrigailos statytinio Said-Achmato iš Krymo išvytą chaną Ač-Girėjų, taip jam padėdamas susigrąžinti neilgam prarastą Krymo chanato sostą.
Imbierutis
Rūšys
ir kt.
Žygimantas Kęstutaitis
Karai su Švitrigaila
Sustiprinęs savo pozicijas Lietuvoje, Žygimantas užsimojo įgyti Lietuvos karaliaus titulą ir taip atsikratyti priklausomybės nuo Lenkijos; 1438-1439 m. jis savo vainikavimosi Lietuvos karaliumi ir antilenkiškos koalicijos sudarymo klausimais derėjosi su Vokietijos imperatoriumi Albrechtu II Habsburgu.
Nužudymas
1440 m. kovo 20 d. Žygimantas Kęstutaitis buvo nužudytas kunigaikščių Aleksandro ir Ivano Čartoriskių, Vilniaus vaivados Jono Daugirdo, Trakų vaivados Petro Leliušio ir kt. Švitrigailos šalininkų surengto pasikėsinimo metu. Anot Bychovco kronikos, prieš Žygimantą buvo susimokyta todėl, kad šis, „šėtono pakurstytas, slapčia galvojo, kaip visą bajorų luomą išnaikinti“, „savo piktoms užmačioms išbaigti“; Žygimantas esą „nusprendė sušaukti didįjį seimą ir tame seime visus bajorus iškapoti bei išnaikinti, o [jų vieton] iškelti mužikų luomą“. Dalis istorikų šią Lietuvos metraščio tiradą laiko iškreiptu Žygimanto rėmimosi besiformuojančia vidutiniąja ir smulkiąja lietuvių bajorija atspindžiu.
Momoiro Clover Z
Singlai
* 2016 metais
Albumai
* 2013 metais
Nigerija
Demografija
Nigerijoje kalbama > 500 kalbų. Valstybinė oficialioji kalba yra anglų, paplitusios Nigerio-Kongo grupės kalbos – jorubų, igbų, hausų bei Nilo-Sacharos grupės kanurių kalba.
Nigerijoje gyvenimo sąlygos ir medicininis aptarnavimas prastos kokybės. Vidutinė gyvenimo trukmė 2022 m. - 61 metai. Paplitęs ŽIV (nors kur kas mažesniais mastais nei pietų ar rytų Afrikoje), maliarija, cholera, miegligė.
Švietimas
Švietimo politiką Nigerijoje prižiūri Nigerijos švietimo ministerija. Švietimo sistemą sudaro darželiai, pradinės mokyklos, vidurinės mokyklos ir aukštosios mokyklos. 68% Nigerijos gyventojų yra raštingi. Šis procentas stipriai skiriasi, priklausomai nuo lyties - daugiau raštingų vyrų (75,7%) nei moterų (60,6%).
Nigerijoje mokslas nemokamas ir remiamas vyriausybės, tačiau nė vienai amžiaus grupei nėra privalomas. Šalyje veikia 138 universitetai, iš kurių 40 federaliniai, 39 valstybiniai ir 59 privatūs. Nigerijoje pagal Globalų inovacijų indeksą 2021 m. buvo 118 pasaulyje, keturiomis pozicijomis žemiau nei 2019 m.   Lagoso universitetas yra laikomas geriausiu šalyje.
Kultūra
thumb|240px|Abudžos nacionalinė mečetė
Musulmoniškoje šiaurinėje šalies dalyje nuo seno būdinga Sahelio virtuvė, kur svarbiausias angliavandenių šaltinis yra ryžiai, sorgas, sora, o pietinėje būdinga Gvinėjos įlankos virtuvė, kur maistui vartojamas jamsas, valgomoji kolokazija, valgomasis manijokas.
Pagrindinė sporto šaka – futbolas. Šalies nacionalinė rinktinė yra viena pajėgiausių žemyne, o jos futbolininkai rungtyniauja garsiuose pasaulio klubuose. Taip pat žaidžiamas krepšinis (nacionalinė vyrų krepšinio rinktinė 2015 m. tapo žemyno čempione, nacionalinė moterų krepšinio rinktinė - net penkis kartus), yra talentingų boksininkų, lengvaatlečių.
Beveik visa literatūra rašoma anglų kalba. Nigerija garsi savo rašytojais Voliu Sojinka (1986 m. apdovanotas Nobelio literatūros premija), Činua Ačebe, Benu Okriu, Čimanda Ngozi Adičije, Kenu Saro-Viva. Į lietuvių kalbą išversta Činua Ačebės, Amoso Tutuolo ir Sipriano Ekvensio kūrinių.
Nigerijos kino filmų pramonė vadinama Nolivudu ir savo dydžiu nusileidžia tik Bolivudui. Daugiausia kino studijų įsikūrusios Lagose, Kane ir Enugu bei sudaro reikšmingą dalį šių miestų ekonomikose.
Daugelis XX a. pab. Nigerijos muzikantų, tokių kaip Fela Kuti, į afroamerikietišką džiazą ir soulą įmaišė įvairios vietinės muzikos kultūrinius elementus, taip duodami pradžią afrobito muzikiniam žanrui, kuris savo ruožtu padarė įtaką hiphopo muzikai. Taip pat iš Nigerijos kilusi JuJu žanro muzika - jai būdingas tradicinės jorubų tautinės muzikos substratas. Šį žanrą išgarsino atlikėjas Kingas Sani Adė. 2008 m. lapkritį Nigerijos muzikos scena sulaukė tarptautinio dėmesio, kai žinomas muzikos kanalas MTV surengė pirmąjį žemyne Afrikos muzikos apdovanojimų šou Abudžoje.
Bardo Bidlio poringės
„Bardo Bidlio poringės“ – vaikiškų pasakų rinkinys, minimas knygoje „Haris Poteris ir Mirties relikvijos“. Po „Mirties relikvijų“ angliškosios versijos išleidimo, J. K. Rowling sukūrė ir išleido riboto tiražo kūrinį tuo pačiu pavadinimu, esą, tokią pačią pasakų knygą, kuri aprašoma „Mirties relikvijose“. Šios knygos vienintelė parduota kopija aukcione atnešė 1,95 mln. svarų sterlingų (apie 9,65 mln. Lt) pelną.
Knygoje „Haris Poteris ir Mirties relikvijos“ Albas Dumbldoras testamentu palieka Hermionai Įkyrėlei knygą „Bardo Bidlio poringės“ „tikėdamasis, kad jai ji bus smagi ir naudinga“. Knygoje pateikiamos kelios burtininkų šeimose augusiems vaikams puikiai pažįstamos pasakos. Užaugę žiobarų šeimose, nei Hermiona, nei Haris Poteris, apie šias pasakas nėra girdėję.
Ši knyga yra išversta ir išleista lietuvių kalba. 2009 m. leidykla „Alma littera“ išleido šią knygą pavadinimu „Bardo Bidlio poringės“, o 2022 m. – nauju pavadinimu „Bardo Bidlio istorijos. Hogvartso bibliotekos knyga“.
Drugišius
Drugišius (Oxytropis) – pupinių (Fabaceae) šeimos Faboideae pošeimio augalų gentis.
Gentyje yra apie 200 rūšių:
Lietuvoje auga gana reta rūšis
Nemažai yra pašarinių, dekoratyvinių ir nuodingų augalų.
Traupio pagrindinė mokykla
Anykščių rajono Traupio pagrindinė mokykla – dieninė, savarankiško mokymosi bendrojo lavinimo mokykla Anykščių raj., Traupyje, Jaunimo g. 4, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190045779. Filialas: Anykščių rajono Traupio pagrindinės mokyklos Levaniškių pradinio ugdymo skyrius.
Istorija
Mokykla įsteigta ir savo veiklą pradėjo 1777 m. (Archiwum Glowne w Warszawie. Patvirtinta Edukacinės komisijos aktu, skyrius A, tomas 44, 1. 312. Teodor Wierzbowsky. Szkoly parafialnej w Polsce i na Litwie). Nuo įsteigimo pradžios daug kartų buvo keičiama mokyklos buveinė. Dabartinis mokyklos pastatas pastatytas 1977 m. 4 km atstumu nuo mokyklos yra Levaniškių pradinio ugdymo skyrius.
Vienintelis Lietuvoje mokyklinis botanikos sodas pradėtas veisti 1989 m. Botanikos daržo įkūrėjas, puoselėtojas ir ekskursijų vadovas ilgametis Traupio mokyklos direktorius, biologijos mokytojas-ekspertas Sigutis Obelevičius, už gamtosauginę veiklą 2001 m. apdovanotas Lietuvos Prezidento dr. Valdo Adamkaus premija. Visos augalų kolekcijos, daugiau kaip 5000 augalų rūšių, formų bei veislių yra surinktos vieno žmogaus.
Kelias (Radviliškis)
220px|thumb|right Kelias – Lietuvos Persitvarkymo Sąjūdžio Radviliškio tarybos leidinys, ėjęs 1989–1990 m.
Istorija
Rengė Genovaitė Bagdonienė, Jonas Jasaitis, Antanas Stačikas, S. Žiaunytė. Tiražas 3000 egz. Išėjo 11 numerių.
Ajagozas
Ajagozas  – miestas rytiniame Kazachstane, Rytų Kazachstano srityje, prie Ajagozo upės. Rajono centras. Geležinkelio stotis prie Turkestano–Sibiro linijos, svarbus kelių mazgas (į Almatą, Karagandą, Zaisaną, Semėjų, Oskemeną). Yra kelios karinės bazės. Maisto (mėsos, aliejaus), tekstilės (vilnos) pramonė. Lokomotyvų depas ir remonto dirbtuvės, sunkvežimių aptarnavimas.
Istorija
Gyvenvietė įkurta 1831 m. Cariniais laikais vadinta Sergipoliu (Сергиополь). Pradėjo augti 1931 m., nutiesus geležinkelį. 1939 m. Ajagozui suteiktas miesto statusas.
Bochtaras
Istorija
Miestas įkurtas XVII a. Sovietmečiu miestas vadintas Kurgan Tiubė (iš persų kalbos „Gorgano kalvos“ گرگان تپه). Netoli miesto yra VII a. budistų vienuolyno liekanos, piešiniai ant uolų ir molinių statulų, tarp kurių vaizduojamas gulintis Buda. Nepriklausomos Tadžikijos laikais pervadintas pagal tadžikišką tarimą į Kurgontepą (Қурғонтеппа).
2018 m. miestas pervadintas į Bochtarą.
Tomas Bronius Dirmeikis
Tomas Bronius Dirmeikis (1910 m. sausio 24 d. Kražiuose – 1961 m. kovo 13 d. Čikagoje, JAV) – Lietuvos žurnalistas, redaktorius, teisininkas.
Biografija
Baigė Vytauto Didžiojo universiteto Teisių fakultetą. Tobulinosi Bazelio, Vienos, Paryžiaus universitetuose, 1942 m. Vilniaus universitete gavo teisių daktaro laipsnį.
Studijų metais – studentų tautininkų korporacija „Neo-Lithuania“ narys, jos laikraščio „Studentų balsas“ vyriausias redaktorius. Dirbo žurnalo „Akademikas“ redakcijoje. Dėstė teisę Prekybos institute Klaipėdoje. Nuo 1939 m. gruodžio iki 1940 m. birželio mėn. laikraščio „Lietuvos aidas“ vyr. redaktorius.
1940 m. pasitraukė į Vokietiją, dalyvavo Lietuvių aktyvistų fronte. Lietuvių aktyvistų fronto pakviestas pirmininkauti politikos - vienos iš 20 komisijų, turėjusių rengti projektus būsimam Lietuvos gyvenimui. 1941 m. grįžo į Lietuvą, dirbo Vilniaus universitete. 1943–1944 m. advokatas Kaune. 1944 m. pasitraukė iš Lietuvos ir kurį laiką gyveno Paryžiuje. 1949 m. persikėlė į JAV. Žurnalo „Margutis“ redaktorius, t. p. jo radijo laidų „Margučio radijas“ vadovas ir pranešėjas.
Vedė prancūzaitę Paule Le Digol (1911-2005), su kuria susipažino 1936 m. Paryžiuje. 1954 m. jiems gimė sūnus, būsimasis kompozitorius, poetas, dainininkas, tapytojas Povilas Dirmeikis.
Gvinėja
Gvinėjos Respublika (Gvinėja) – valstybė šiaurės vakarų Afrikoje. Ribojasi su Bisau Gvinėja šiaurės vakaruose, Senegalu šiaurėje, Maliu šiaurės rytuose, Dramblio Kaulo Krantu rytuose, Liberija ir Siera Leone pietuose, taip pat Atlanto vandenynu vakaruose. Konakris yra didžiausias šalies miestas ir sostinė, jame yra įsikūrusi šalies vyriausybė. Gvinėja dažnai vadinama Konakrio-Gvinėja, norint atskirti šalį nuo kaimynės Bisau Gvinėjos. Gvinėjoje gyvena net 24 skirtingos etninės grupės.
Istorija
Pagrindinis straipsnis: Gvinėjos istorija, apie ikikolonijinę istoriją taip pat žiūrėti Vakarų Sahelis, Senegambija
Ikikolonijiniais laikais Gvinėjos teritorija priklausė didesnei Sahelio civilizacijai, ir ją veikė svarbiausi procesai, vykę Vakariniame Sahelyje.
1234 m. mandinkų lyderis Sundiata keita sumušė Kaniagą ir įgijo hegemoniją milžiniškame Vakarų Sahelio regione: įkūrė Malio imperiją, kuri valdė taip pat didžiąją dalį Malio, Senegalą, pietinę Mauritaniją. Ši imperija viešpatavo iki XVI a., stipriai įtakodama vietos kultūrą ir tradiciją. Nors vėliau Malis buvo nugalėtas kitų imperijų, jis išlaikė savo pirmines teritorijas šiaurės rytų Gvinėjoje. XVII a. II pusėje paskutinieji mandinkų valdovai nesugebėjo atsilaikyti prieš agresyvią Bamana imperiją šiaurėje.
Per šį laikotarpį Gvinėjos aukštumos Futa Džalonas buvo apgyvendintos fulbių, kurie labai sparčiai islamizavosi. XVIII a. fulbiai konsolidavo Futa Džalono valstybę, kurioje įdiegta islamiška teokratija. Ši valstybė savo ekonomikoje rėmėsi prekyba su pakrantėje įsikūrusiomis Europos prekybinėmis kolonijomis. Svarbiausios Futa Džalono prekės buvo vergai, grūdai ir galvijai.
Europiečiai Gvinėjos pakrančių regionu domėjosi nuo XVI a. XIX a. II pusėje dabartinės Gvinėjos pakrantėse įsitvirtino Prancūzija, čia įkūrusi svarbiausią avanpostą – Konakrį. Šios teritorijos buvo žinomos kaip „Pietinės upės“ (Rivières du Sud). Kolonizavę susu gyvenamas pakrantes, prancūzai skverbėsi į krašto gilumą. 1896 m. Pore-Daka mūšyje jie nugalėjo Futa Džaloną, o 1898 m. – ryčiau buvusią Vasulu imperiją. Nuo 1894 m. kolonija buvo traktuojama kaip Prancūzijos Gvinėja, kuri įjungta į Prancūzijos Vakarų Afriką.
1958 m. Gvinėja paskelbė nepriklausomybę, ir jos pirmuoju prezidentu tapo Seku Turė, kuris vedė šalį į Afrikinį socializmą ir vienpartinę sistemą. Šalyje įsigalėjo diktatūra, buvo pažeidžiamos žmogaus teisės.
1984 m. Seku Ture mirus, perversmo metu valdžią šalyje užgrobė Lansana Kontė, kuris inspiravo demokratizacijos procesus, paleido politinius kalinius, sugrąžino daugiapartinę sistemą. Nepaisant to, prezidento valdžia šalyje išliko labai stipri, Lansana Kontė buvo perrinktas tris kartus. Šalį stipriai veikė ir neramumai, vykę gretimose Liberijoje ir Siera Leonėje 2008 m. mirus Lansana Kontė, valdžią užgrobė karinė chunta, vadovaujama Musa Dadis Kamara. Gvinėjoje sustiprinta diktatūra, 2009 m. demonstracijos metu buvo apšaudomi ir prievartaujami civiliai gyventojai.
Politinė sistema
Teoriškai Gvinėja yra prezidentinė respublika. Vienas prezidentas gali šalį valdyti daugiausiai dvi 7 metų kadencijas iš eilės. Kandidatai į šalies prezidentus turi būti gimę Gvinėjoje, būti vyresni nei 35 metai bei gerai mokantys skaityti ir rašyti prancūzų kalba.
Gvinėjoje vyrauja vienpartinė sistema. Šiuo metu valdžioje yra Vienybės ir progreso partija (Parti de l’Unité et du Progrès). Šalyje gali būti ir opozicinės partijos, tačiau teisiškai joms nėra galimybės įgauti didesnės įtakos. Nacionalinę asamblėją (Assemblée Nationale) sudaro 114 narių, kurių kadencija trunka ketverius metus.
Administracinis suskirstymas
200px|miniatiūra|Gvinėjos regionai Gvinėja yra suskirstyta į 8 regionus ir 33 prefektūras.
Gvinėjos regionai:
Geografija
Gvinėja ribojasi su šiomis šalimis:
Apie pusę šalies teritorijos užima plynaukštės ir neaukšti kalnai. Atlanto pakrantė smarkiai išraižyta upių estuarijų ir užimta 30-50 km pločio aliuvine žemuma. Rytuose paviršius kyla į Futa Džalono plynaukštę, suskaidytą į atskirus masyvus, iškylančius iki 1538 m (Tamgės k.). Toliau plyti Šiaurės Gvinėjos aukštuma, pietuose pereinanti į Nimbos kalnyną (aukštis iki 1752 m). Šalyje yra didžiausi pasaulyje boksito telkiniai. Be to, yra deimantų, aukso, cirkonio, juodųjų ir spalvotųjų metalų.
Klimatas subekvatorinis, su ryškiais sausuoju ir drėgnuoju laikotarpiais. Drėgna vasara trunka nuo 3-5 mėnesių šiaurės rytuose iki 7-10 pietuose. Pakrantėje būdinga metinė temperatūra 27 °C, vidiniuose rajonuose – vėsiau (24 °C). Tačiau sausrų metu užėjus iš Sacharos pučiančiam vėjui harmatanui, temperatūra šokteli iki 38 °C.
Apie 60 % Gvinėjos teritorijos užima miškai. Daugiausia tai antriniai retmiškiai. Pirmapradžių miškų yra išlikę pavėjiniuose Šiaurės Gvinėjos aukštumos šlaituose. Upių pakrantėse yra galerinių miškų, o vandenyno pakrantėje – mangrovių.
Ekonomika
Gvinėjoje vyrauja žemės ūkis. Auginami ryžiai, kava, ananasai, manijokai, bananai, saldžiosios bulvės. Apie pusė pasaulio boksitų telkinių yra Gvinėjoje, kuriuos šalis eksploatuoja kartu su užsienio kompanijomis. Taip pat kasami deimantai, auksas, geležies rūda. Mineralai sudaro apie 70 % eksporto.
Pagrindiniai šalies eksporto produktai yra aliuminio oksidas, žuvis, kava. Pagrindiniai importo produktai yra metalai, transporto įranga, naftos, tekstilės produktai. Pagrindiniai mainų partenriai yra Rusija, JAV, Pietų Korėja, Ispanija, Belgija.
Demografija
Gvinėjos gyventojų skaičius svyruoja apie 10 milijonų. Šalies sostinė ir didžiausias miestas Konakris taip pat yra šalies komercijos, mokslo, ekonomikos, ir kultūros centras.
Tautos
Ethnologue Gvinėjoje priskaičiuoja 29 tautas (kalbas), kurios grupuojamos į keturis skirtingus geografinius-kultūrinius regionus:
Apie 10 000 gyventojų yra iš kitų šalių – Libano, Prancūzijos ir įvairių Europos šalių.
Religija
Dominuojanti religija Gvinėjoje yra Islamas. Apie 85 % šalies gyventojų yra musulmonai, 10 % krikščionys, 5 % priklauso kitoms smulkioms religinėms grupėms.
Muzika
Kaip ir dauguma kitų vakarų Afrikos valstybių, Gvinėja turi gilias šaknis muzikoje. Vietinė septinto dešimtmečio grupė Bembeya Jazz tapo populiari daugumoje kitų šalių po Gvinėjos nepriklausomybės.
Sportas
Nors nacionaliniu Gvinėjos sportu laikomas stalo tenisas, populiariausias išlieka futbolas. Nacionalinė šalies komanda niekada nėra dalyvavusi FIFA pasaulio čempionate, tačiau aštuonis kartus dalyvavo Afrikos Tautų taurės finaluose. Nacionalinė vyrų futbolo rinktinė pasauliniame FIFA reitinge yra 75-oje vietoje. Sostinėje Konakryje ir apylinkėse populiarus plaukimas, o Futa Džalone aktyviai užsiimama turistiniais žygiais.
Kelias (Vilnius)
Kelias – savaitinis iliustruotas Rytų Lietuvos lietuvių laikraštis, leistas 1925–1928 m. Vilniuje.
Istorija
Leido ir redagavo Jonas Navikas. Pirmasis numeris išėjo 1925 m. liepos 10 d. vietoj savaitraščio „Lietuvos kelias“ kaip savaitinis Vilniaus laikraštis, nuo 1927 m. lapkričio 18 d. – savaitinis Vilniaus krašto lietuvių laikraštis, nuo 1928 m. sausio 7 d. – savaitinis Vilniaus ir Suvalkų krašto lietuvių laikraštis; nuo 1928 m. liepos 21 d. savaitinis iliustruotas Rytų Lietuvos lietuvių laikraštis. Spausdino „Ruch“ spaustuvė Vilniuje.
Lenkų valdžia ne kartą leidinį konfiskavo, baudė įvairiomis baudomis redaktorius.
Leido priedą vaikams „Takelis“. 1928 m. gruodžio 1 d. „Kelias“ buvo sujungtas su laikraščiais „Dirva“, „Vilniaus aidas“ ir vietoj jų išėjo „Vilniaus rytojus“.
Bendradarbiavo Danielius Alseika, J. Klimas, Vincas Krėvė-Mickevičius, Marcelinas Šikšnys, Ksaveras Sakalauskas-Vanagėlis, P. Vieštautas, Juozas Zubrys.
Ispanijos futbolo varžybos 1920 m.
Ispanijos futbolo varžybos 1920 m.
Liminas (Ignalina)
Liminas – kaimas Ignalinos rajono savivaldybėje, 2 km nuo Linkmenų.
Nirn žemynai
Nirn žemynai – 6 kompiuterinių žaidimų The Elder Scrolls serijos žemynai, esantys Nirn planetos teritorijoje. Didžiausias Nirn žemynas yra Tamriel, jis laikomas planetos centru. Tamriel vakaruose Yokuda žemynas, pietvakariuose Thras, pietuose Pyandonea, šiaurėje Atmora, o rytuose Akavir.
Kazys Grinius (1899)
Kazys Grinius (1899 m. rugsėjo 8 d. Pilviškiuose – 1965 m. gegužės 29 d. Vašingtone) – Lietuvos karinis veikėjas, Lietuvos kariuomenės Generalinio štabo pulkininkas.
Samanidų imperija
Samanidai - (875–999 m.) buvo Persijos dinastija Vidurinėje Azijoje ir Rytų Irane, kurios pavadinimas kilo iš jos įkūrėjo Samano Chodos. Tai buvo viena pirmųjų tautinių iranėnų dinastijų po arabų užkariavimo ir Sasanidų imperijos žlugimo.
Kazys Grinius (1899)
Biografija
Tėvas LR prezidentas Kazys Grinius, motina Joana Griniuvienė, brolis Liūtas Grinius.
Rusijos Pilietinio karo dalyvis, tarnavo baltųjų kariuomenėje. 1919 m. grįžo į Lietuvą. Nuo 1919 m. rugpjūčio mėn. tarnavo Lietuvos kariuomenėje, Pirmajame raitelių pulke. Nuo 1921 m. vasario mėn. ėjo 1-osios kavalerijos divizijos štabo viršininko pareigas. 1920 m. gegužės-spalio mėn. dalyvavo kovose su Lenkijos kariuomenės daliniais.
1923 m. Prancūzijoje baigęs Sen-Cyro karo mokyklą paskirtas Aukštųjų karininkų kursų instruktoriumi, lektoriumi. 1927 m. baigė Belgijos generalinio štabo akademiją Briuselyje.
Nirn žemynai
Tamriel
thumb|right|Tamriel žemyno žemėlapis
Saudo Arabijos istorija
Saudo Arabijos istorija prasidėjo 1932 m., kai Ibn Saudas įkūrė valstybę, bet regionas gyvenamas 20 tūkst. metų. Regionas du kartus turėjo didelę įtaką pasauliui. Pirmąkart, kai atsirado Islamas VII a., o antrą kartą – atradus naftą XX a. viduryje. Kitais laikais regionas buvo gan izoliuotas, nors jo miestai Meka ir Medina turi dvasinę reikšmę musulmonams. Meka yra Hadžo piligrimystės tikslas.
Nirn žemynai
Tamriel
Tamriel – didžiausias žemynas, Nirn planetos centras. Žodis Tamriel elfų kalboje reiškia 'aušros grožis'.
Saudo Arabijos istorija
Beveik visą istoriją Saudo Arabiją valdė genčių vadai. Al Saud karališkoji šeima buvo iš pradžių nežymūs genčių vadai Nedžde Centrinėje Arabijoje. XVIII a. vidury įkvėpti Vahabizmo, jie pradėjo ekspanciją. Kitus 150 metų Al Saudo valdų ribos nuolat keitėsi. Tačiau 1902–1927 m. Abdul Azizas pradėjo karų ir užkariavimų seriją, kuri baigėsi Saudo Arabijos įkūrimu 1932 m.
Nirn žemynai
Istorija
Antrosios eros laikotarpiu susikūrė magų ir kovotojų gildijos. 309 m. atrasta Elsweyr provincija. 572 m. buvo nugalėta Akavir žemyno gyventojų armija. 839 m. gimė redgardas Cyrus (The Elder Scrolls Adventures: Redguard žaidimo pagrindinis veikėjas). 893 m. gimė Morrowind provincijos karalienė Barenziah. 896 m. imperatoriaus Tibero Septimo kariuomenė užėmė visas Tamriel žemyno provincijas. 897 m. antrosios eros pabaiga.
Kazys Grinius (1899)
Biografija
Nuo 1927 m. rugsėjo mėn. dirbo Vyriausiojo štabo operacijų skyriuje, Kauno karo mokyklos ir Aukštųjų karininkų kursų lektorius. 1934 m. gruodžio mėn. – 1935 m. rugsėjo mėn. Kariuomenės štabo ypatingų reikalų karininkas. 1935 m. Generalinio štabo pulkininkas. 1935 m. rugsėjo mėn. – 1937 m. liepos mėn. Trečiosios divizijos štabo viršininkas. 1937 m. liepos mėn. – 1940 m. rugpjūčio mėn. Lietuvos karo atašė Berlyne. 1941 m. persikėlė į JAV.
Saudo Arabijos istorija
Abdul Azizas ir penki sūnūs po jo mirties 1953 m. šalį valdė kaip absoliučią monarchiją. Abdul Azizo pirmasis įpėdinis Saudas patyrė karališkosios šeimos opoziciją ir buvo pakeistas Faisalu 1964 m. Faisalą nužudė giminaitis 1975 m., jo valdymas pasižymėjo modernizacija, paremta naftos išgavimu. 1973 m. naftos krizė ir pakilusios naftos kainos sustiprino Saudo Arabijos politinę galią ir pagausino iždą. Valdant Kalidui pasireiškė pirmi nesutarimai, kai islamistai užėmė Didžiąją mečetę 1979 m. Fadas tapo karaliumi 1982 m. Jam valdant Saudo Arabija tapo didžiausia naftos išgavėja. Tačiau kilo vidinė įtampa, kai Saudo Arabija parėmė JAV per Persijos įlankos karą 1991 m. XXI a. islamistai įvykdė kelias teroristines atakas prieš Saudo Arabijos valdžią. 2005 m. pradėjo valdyti naujas karalius Abdula, kuris pradėjo vykdyti reformas.
Nirn žemynai
Istorija
Trečiosios eros laikotarpiu į Morrowind provinciją atvyko paslaptingas kalinys (The Elder Scrolls III: Morrowind žaidimo pagrindinis veikėjas). 38 – 99 m. intensyviai mirdavo Tamriel imperijos imperatoriai (Tiberas Septimas, Pelagijus, Kintyra, Urielis I, Urielis II, Pelagijus II). 288 m. Urielio IV pakalikai užėmė Akavir žemyną. 399 m. buvo nužudytas piktadaris Jagar Tharn. 429 m. žuvo dievas – chimeras Sotha Sil. 433 m. Tamriel žemyną užpuolė daedra būtybės.
Samanidų imperija
Istorija
874 m. Nucho anūkui Nasrui ibn Achmadui pavyko suvienyti daugumą Samanidų valdų, pasiskelbiant Mavaranachro emyru. Tuo pat metu jo brolis Izmailis iš Safaridų atkariavo Bucharą, kurioje vis labiau stiprėjo. Kadangi Safaridai buvo traktuojami kaip Kalifato priešai, Kalifas Al-Mutadidas nusiuntė laišką stiprėjančiam Izmailiui, prašydamas padėti kovoje prieš Safaridus.
Nirn žemynai
Geografija
Tamriel padalintas į 9 provincijas, kurias valdo skirtingi valdovai ir Tamriel imperija:
Akavir
Akavir – žemynas, kuris vadinamas Drakono širdies vardu ir esantis rytuose nuo Tamriel. Žemynas padalintas į 4 provincijas:
Samanidų imperija
Istorija
892 m. Izmailis suvienijo visas Samanidų valdas Transoksianoje, o 901 m. prie Balcho susikovė mūšyje su Safaridų valdovu Amr-i Laithu. Pergalė leido jam nukariauti milžiniškas sritis pietuose – visą Chorasaną (Safaridams liko tik nedidelės teritorijos Sistane). Taip jis sukūrė Samanidų imperiją ir pasiskelbė Mavaranachro valiu, Mašriko ir Chorasano karaliumi. Nepaisant de facto nepriklausomybės nuo Kalifato, Izmailis oficialiai pripažino jo valdžią ir valdė emyro teisėmis. 902 m. Izmailis plėtė Samanidų imperiją dar toliau į vakarus, užimdamas Gorganą, Džibalį, Rėjų ir Tabaristaną (nuvertė Zaididus). Tačiau šiuos valdė tik iki savo mirties, t. y. 907 m.
Nirn žemynai
Atmora
Atmora – žemynas, kuris vadinamas „Senųjų mežių“ vardu ir esantis šiaurėje nuo Tamriel kontinento. Atmora žemyne gyveno šiauriečių protėvių nežių rasės atstovai. Aldmerų rasė žemyną vadina Altmora. Pirmosios eros 68 m. į Atmora žemes atvyko gyventi imperialai ir bretonai.
Samanidų imperija
Istorija
Valdant Izmailio palikuonims imperija palaipsniui silpo. 977 m. rytinėse provincijos teritorijose įsitvirtino Gaznevidai. Tuo pat metu šiaurėje grasino tiurkai klajokliai: karlukai ir karachanidai. 999 m. Karachanidai užėmė Bucharą, Samanidų sostinę. Taip Samanidų imperijos valdas pasidalino Gaznevidai, kuriems atiteko Chorasanas ir Afganistanas ir Karachanidai, kuriems atiteko Transoksiana.
Nirn žemynai
Pyandonea
Pyandonea – žemynas, esantis pietuose nuo Tamriel kontinento. Pyandonea žemynas yra maomerų rasės gimtinė. Žemyne gausu atogrąžų klimato miškų ir gyvačių. Antrosios eros 486 m. daugelis maomerų išvyko gyventi į Summerset Isle provinciją, o trečiosios eros 110 m. altmerų rasė kariavo su maomerais Pyandonea žemyne ir nugalėjo.
Samanidų imperija
Kultūra
thumb|left|Samanidų mauzoliejus Bucharoje Samanidų dinastija buvo pirmoji, kuri atgaivino persų kultūrą ir kalbą po musulmonų užkariavimo. Imperijoje vartojama kalba buvo rytų persų dialektas, laikomas tadžikų kalbos pirmtaku. Todėl ir imperija kartais laikoma pirmąja tadžikų valstybe. Norėdami „įteisinti“ savo dinastiją, Samanidai pasiskelbė Sasanidų karo vado ir imperatoriaus Bahramo Čobino palikuonimis.
Nirn žemynai
Thras
Thras – žemynas, esantis pietvakariuose nuo Tamriel kontinento. Thras žemynas yra antra sloadų rasės tėvynė. Thras žemyno žemės vadinamos „Koralų karalyste“. Pirmosios eros 1220 m. sloadai sukūrė Thrassiano marą, kuris pražudė didžiąją dalį Tamriel žemyno gyventojų. Trečiosios eros laikotarpiu sloadai atvyko gyventi į salas prie Hammerfell provincijos.
Samanidų imperija
Kultūra
Valstybėje suklestėjo ankstyvoji išslamiška persų poezija, o žymiausi rašytojai buvo Rudakis, Dakikis ir Ferdousis. Islamiškojo meno istorijoje ilgalaikį pėdsaką paliko Samanidų keramika, papuošta elegantiška ir ritminga kaligrafija.
Ankstyvosios Samanidų sostinės buvo Samarkandas, Šašas ir Heratas, tačiau nuo Izmailo laikų pagrindinė sostinė buvo Buchara.
Nirn žemynai
Yokuda
Yokuda – žemynas, esantis vakaruose nuo Tamriel kontinento. Šis žemynas yra redgardų rasės pirmoji gimtinė. Yokuda žemyno gyventojams redgardams teko išsikraustyti į Hammerfell provinciją, nes žemyno teritorijoje įvyko potvynis, kuris paskandino žemyną, tačiau į tą vietą, kurioje buvo žemynas dar galima nuplaukti iš miesto Anvil, esančio Cyrodiil provincijoje.
Domančiai
Domančiai – kaimas Pakruojo rajono savivaldybėje, 7 km nuo Pašvitinio.
Sidabrinė gervė 2016
Apdovanojimų ceremonija vyko koncertų salėje „Compensa“. Pirmą kartą per televiziją „LRT Kultūra“ buvo transliuojama raudonojo kilimo eisena, kurioje žiūrovai išvydo ryškiausias Lietuvos kino asmenybes.
4. Metų geriausias trumpametražis dokumentinis kino filmas
'''
15. Metų geriausias studento darbas („Sidabrinės gervės kiaušinis“)
Už visus gyvenimo nuopelnus „Auksine gerve“ apdovanota kino montažo režisierė Izabelė Pinaitytė. Tradiciškai, geriausią filmą rinko ir publika. Šią nominaciją pelnė filmas „Pasitikiu tavimi“.
Vidutinis miškinis kikilis
Vidutinis miškinis kikilis (Camarhynchus pauper) – tanagrinių (Thraupidae) šeimos paukščių rūšis. Šios rūšies paukščiai aptinkami tik Galapaguose, Floreanos saloje.